ಸ್ಕೈ ಡೈವಿಂಗ್ ಮೂಲಕ ಮದುವೆ ಮನೆಗೆ ಎಂಟ್ರಿ ಕೊಟ್ಟ ವರ: ವಿಡಿಯೋ

ಮೆಕ್ಸಿಕೋ: ಸ್ಕೈ ಡೈವಿಂಗ್ ಮೂಲಕ ವರ ತನ್ನ ಮದುವೆಗೆ ಎಂಟ್ರಿ ಕೊಟ್ಟ ವಿಡಿಯೋವೊಂದು ಸಾಮಾಜಿಕ ಜಾಲತಾಣಗಳಲ್ಲಿ ಹರಿದಾಡುತ್ತಿದೆ.

ಇತ್ತೀಚೆಗೆ ಆಕಾಶ್ ಯಾದವ್ ಎಂಬವರು ಮೆಕ್ಸಿಕೋದ ಲಾಸ್ ಕ್ಯಾಬೋಸ್‍ನಲ್ಲಿ ಗಗನ್‍ಪ್ರೀತ್ ಸಿಂಗ್ ಎಂಬವರನ್ನು ಮದುವೆಯಾಗಿದ್ದರು. ತನ್ನ ಮದುವೆಯಲ್ಲಿ ಆಕಾಶ್ ಸ್ಕೈ ಡೈವಿಂಗ್ ಮಾಡುವ ಮೂಲಕ ಮದುವೆ ಮನೆಗೆ ಎಂಟ್ರಿ ಕೊಟ್ಟಿದ್ದಾರೆ.

ಮ್ಯೂಸಿಶಿಯನ್ ಅರ್ಮಾನ್ ಗುಪ್ತಾ ಎಂಬವರು ಈ ವಿಡಿಯೋವನ್ನು ತಮ್ಮ ಇನ್‍ಸ್ಟಾದಲ್ಲಿ ಹಂಚಿಕೊಂಡಿದ್ದಾರೆ. ಅಲ್ಲದೆ ಅದಕ್ಕೆ, “ಸ್ಕೈ ಡೈವ್ ಮಾಡಿ ಮದುವೆಮನೆಗೆ ಬರುವುದಾದರೆ ಮತ್ತೆ ಕುದುರೆ ಮೇಲೆ ಏಕೆ ಬರಬೇಕು?. ಆಕಾಶ್, ಗಗನ್‍ಪ್ರೀತ್‍ರನ್ನು ಮದುವೆ ಆಗಲು ಬಿಸಿಲಿನಲ್ಲಿ ಬರುತ್ತಿದ್ದಾರೆ” ಎಂದು ಬರೆದುಕೊಂಡಿದ್ದಾರೆ.

ವೈರಲ್ ಆಗಿರುವ ವಿಡಿಯೋದಲ್ಲಿ ಆಕಾಶ್ ಹಳದಿ ಹಾಗೂ ಬಿಳಿ ಬಣ್ಣದ ಪ್ಯಾರಾಚೂಟ್‍ನಿಂದ ಎಂಟ್ರಿ ಕೊಟ್ಟಿದ್ದಾರೆ. ಆಕಾಶ್ ಪ್ಯಾರಾಚೂಟ್‍ನಿಂದ ಇಳಿಯುತ್ತಿದ್ದಂತೆ ಅಲ್ಲಿದ್ದ ಅತಿಥಿಗಳು ಚಪ್ಪಾಳೆ ತಟ್ಟುತ್ತಾ ಜೋರಾಗಿ ಕಿರುಚಿಕೊಳ್ಳುವ ಮೂಲಕ ಆಕಾಶ್‍ನನ್ನು ಸ್ವಾಗತಿಸಿದ್ದಾರೆ.

https://www.instagram.com/p/B5YhLaUngQG/?utm_source=ig_embed

ಆಕಾಶ್ ನಟ, ಡ್ಯಾನ್ಸರ್ ಹಾಗೂ ಸೂಪರ್ ಮಾಡೆಲ್ ಆಗಿದ್ದು, ವಧು ಗಗನ್‍ಪ್ರೀತ್ ಪ್ರೋಫೆಶನಲ್ ಡ್ಯಾನ್ಸರ್ ಆಗಿದ್ದಾರೆ. ತಮ್ಮ ಮದುವೆ ವಿಭಿನ್ನ ಹಾಗೂ ಸ್ಪೆಷಲ್ ಆಗಿ ಮಾಡಲು ಆಕಾಶ್ ಹಾಗೂ ಗಗನ್‍ಪ್ರೀತ್ ಸಾಕಷ್ಟು ಕಷ್ಟಪಟ್ಟಿದ್ದಾರೆ.

https://www.instagram.com/p/B5TXojwg5l5/?utm_source=ig_embed